**COMITETUL JUDEŢEAN PENTRU SITUAŢII DE URGENŢĂ**

**DÂMBOVIŢA**

**HOTĂRÂREA nr. 85/27.03.2021**

**privind constatarea ratelor de incidenţă cumulată a cazurilor pe ultimele 14 zile în unele unităţi administrativ-teritoriale din judeţul Dâmboviţa**

Având în vedere:

- prevederile art. 15 din Anexa 3 a H.G. nr. 293/10.03.2021 privind prelungirea stării de alertă pe teritoriul României începând cu data de 14 martie 2021, precum şi stabilirea măsurilor care se aplică pe durata acesteia pentru prevenirea şi combaterea efectelor pandemiei de COVID-19, cu modificările și completările aduse prin H.G. nr. 348/25.03.2021;

- adresa Direcţiei de Sănătate Publică Dâmboviţa, înregistrată la Instituţia Prefectului-judeţul Dâmboviţa sub nr. 3280/27.03.2021, prin care sunt comunicate ratele de incidenţă cumulată a cazurilor în ultimele 14 zile;

În considerarea aprobării tacite a proiectului de hotărâre nr. 85, comunicat spre analiză şi dezbatere Comitetului Judeţean pentru Situaţii de Urgenţă la data de 27 martie 2021,

În temeiul art. 10 din Regulamentul-cadru privind structura organizatorică, atribuţiile, funcţionarea şi dotarea comitetelor şi centrelor operative pentru situaţii de urgenţă, aprobat prin H.G. nr. 1491/2004

**Comitetul Judeţean pentru Situaţii de Urgenţă Dâmboviţa adoptă prezenta**

**HOTĂRÂRE:**

**Art.1.** Se constată depășirea incidenței cumulate la 14 zile, peste 4/1000 locuitori, în următoarele unități administrativ-teritoriale:  **Crevedia (5,34/1000 locuitori), Văcărești (5,11/1000 locuitori), Lucieni (4,67/1000 locuitori), Fieni (4,49 /1000 locuitori), Pucioasa (4,47 /1000 locuitori), Doicești (4,46 /1000 locuitori), Glodeni (4,08 /1000 locuitori);**

**Art.2. Unitățile administrativ-teritoriale prevăzute la art. 1 vor aplica măsurile specifice intervalelor de referinţă ale incidenţei cumulate la 14 zile ( peste 3/1000 locuitori și peste 4/1000 locuitori) prevăzute de H.G. nr. 293/10.03.2021, cu modificările și completările aduse prin H.G. 348/25.03.2021;**

**Art.3.** Se constată depășirea incidenței cumulate la 14 zile, peste 3/1000 locuitori, dar nu mai mult de 4/1000 locuitori, fără a o atinge, în comuna **Sălcioara (3,99 /1000 locuitori);**

**Art.4. Unitatea administrativ-teritorială prevăzută la art. 3 va aplica măsurile specifice intervalului de referinţă ( peste 3/1000 locuitori) al incidenţei cumulate la 14 zile prevăzute de H.G. nr. 293/10.03.2021 cu modificările și completările aduse prin H.G. 348/25.03.2021;**

**Art.5.** Se constată depășirea incidenței cumulate la 14 zile, peste 1,5/1000 locuitori, în următoarele unități administrativ-teritoriale: **Morteni (2,23/1000 locuitori), Produlești (1,79/1000 locuitori), Valea Lungă (1,51/1000 locuitori);**

**Art.6. Unitățile administrativ-teritoriale prevăzute la art. 5 vor aplica măsurile specifice intervalului de referinţă al incidenţei cumulate la 14 zile (peste 1,5/1000 locuitori) prevăzute de H.G. nr. 293/10.03.2021 cu modificările și completările aduse prin H.G. 348/25.03.2021;**

**Art.7. Măsurile specifice se aplică pentru o perioadă de 14 zile, începând cu data de 28.03.2021,** în unitățile administrativ- teritoriale prevăzute la art. 1 și 3 și 5;

**Art.8.** Prin grija Secretariatului Tehnic Permanent al Comitetului Judeţean pentru Situaţii de Urgenţă Dâmboviţa, prezenta hotărâre **se publică pe site-ul Instituţiei Prefectului – judeţul Dâmboviţa** (**Secţiunea: Activităţi\_Situaţii de Urgenţă)** şi se transmite Departamentului pentru Situaţii de Urgenţă, Inspectoratului General pentru Situaţii de Urgenţă, membrilor Comitetului Judeţean pentru Situaţii de Urgenţă Dâmboviţa, Direcţiei de Sănătate Publică Dâmboviţa, Inspectoratului de Poliţie Judeţean Dâmboviţa, Agenției Județene pentru Ocuparea Forței de Muncă Dâmbovița, precum şi primarilor, în calitate de preşedinți ai Comitetelor Locale pentru Situaţii de Urgenţă din următoarele unitați administrativ-teritoriale: **Crevedia, Văcărești, Lucieni,Fieni, Pucioasa, Doicești, Glodeni, Sălcioara, Morteni, Produlești, Valea Lungă.**

**PREŞEDINTELE C.J.S.U. DÂMBOVIŢA**

**PREFECT,**

**dr. ing. AURELIAN POPA**